b'\n_START_ARTICLE_\nLjubezen kapital\n_START_PARAGRAPH_\nLjubezen kapital je opera v treh dejanjih skladatelja Janija Goloba. Libreto je napisal Vinko M\xc3\xb6derndorfer. Krstna izvedba je bila 27. junija 2012 v Ljubljanski operi v okviru 60-letnice Festivala Ljubljana._NEWLINE_Opera je bila sicer po ve\xc4\x8d letih pisanja dokon\xc4\x8dana \xc5\xbee 20. septembra 2010. Klasi\xc4\x8dna premiera pa je bila izvedena 11. oktobra 2012 prav tako v Ljubljanski operi ob praznovanju 120-letnice SNG Opere in baleta Ljubljana. Sprva je bila krstna izvedba predvidena ob otvoritvi po zadnji prenovi Ljubljanske opere. Opera ima 3640 taktov, obsega skupno kar 402 strani partiture, ter traja 2 uri in 20 minut brez prestanka. Jani Golob je pred tem ustvaril \xc5\xbee dve operni deli, Krpanovo kobilo (1992) in Medejo (2000). Zgodba opere Ljubezen kapital govori o \xc5\xbeivljenjskih vrednotah; da je najve\xc4\x8dji kapital v \xc5\xbeivljenju ljubezen, vse ostalo v resnici sploh ne \xc5\xa1teje.\n_START_SECTION_\nVsebina\n_START_PARAGRAPH_\nZgodba je postavljena v dana\xc5\xa1nji \xc4\x8das, kjer smo vsi ljudje na tem svetu, tudi Slovenci, prepri\xc4\x8dani da so edine vrednote denar, pohlep, kopi\xc4\x8denje bogastva in boj za oblast. Cela zgodba se vrti okoli ljubezenskega trikotnika med tremi osebami, ki prihajajo iz razli\xc4\x8dnih slojev. In tako se vzpostavi razredni konflikt, ki se me\xc5\xa1a z ljubeznijo, \xc4\x8dustvovanjem in na drugi strani z ljubosumjem.'